هند

هند ىا هندۊستان (هندي: भारत؛ بهارات) (اينگيليسي: India) رسمي نام هند ٚ جؤمۊري (هندي: भारत गणराज्य؛ بهارات گنراجيه) ايته کیشور ايسه کي آسیا نسا مئن نهأ. أ کیشور ٚ پایتخت، نؤ دهلي ايسه. أ کيشور پاکستان ، چين، بۊتان، نپال، ميانمار ؤ بنگلادش ٚ أمرأ سامانسر دأره. جه بيجير ور ني هند ٚ اۊقیانۊس-أ دۊچکئه. هند ويشتر جه ۳۵ ته پيله شأر دأره کي اۊشان ٚ جمعيت بۊجؤرتر جه اي میلیۊن کس ايسه. هند ٚ بشناخته شأرأن: کلکته، حیدر آباد، میسور، جیپور، احمدآباد، مدرس ؤ بوپال. هيندˇ جۊغرافيا هيندˇ جۊغرافي پۊر متنوع ايسه کۊه، بیابان، دشت ؤ تپه هيندˇ فلات-ه شامل به. هیند دۊوؤمي پر جمعيتˇ کشور دۊنىا مئن محسۊب به ؤ هأندر فرهنگي، ؤ قؤمي تنوع اۊنˇ مئن نهأ کي به هفتاد ؤ دؤ ملتˇ کشور مأرۊف ايسه. تاریخ آدميزادˇ حضۊر هند مئن بئ دويست تا چهارصد هزار سال رئسه؛ ولي اولين تمدؤن هند مئن، سندˇ درهˇ تمدؤن سه‌هزار ميلادˇ پيش سال‌أمره ايته قديمي تمدؤن شأر سۊخته تمدؤن سيستان‌بلوچستان‌أمره هم‌دؤره بۊ. آريائيانˇ ورؤد پسي، هردۊتا ازبين بشؤئيد. آريائيانˇ ورؤد أمره هندˇ دين و فرهنگ و ادبيات و اجتماعي‌نظام بسيار تغيير بؤکۊد. سانسکريت زوؤن، أ دؤره مئن شکل بيگيفت، همچنين هندˇ طبقاتي سيستم و هندۊ متؤن هم هتو. هندˇ اولين امپراتوري، مؤريا شائنشائي ۳۲۶ تا ۲۰۰ سال ميلادˇ پيش شکل بيگيفت. هندˇ قوي‌ترين حاکم پيش از گۊرکانيان، پيله آشۊکا نام دأره کي أ سلسلهˇ سومين شا ايسه. أؤن خۊ حکؤمتˇ از هخامنشيان‌ج الهام گيفتي. أنˇ آثار خيلي به هخامنشيانˇ آثار ايسه. از سال ۳۲۷ تا ۳۲۶ ميلادˇ پیش، أسکندر از يۊنان بئ هندۊستان حمله بؤکۊد. سال ۱۵۲۶، ظهيرالدين بابُر از لنگˇ تيمۊر نوادگان، با صفويانˇ کؤمک به هند تسلط بيافت و گۊرکانيانˇ سلسلهˇ تأسيس بؤکۊد. أن سلسله کم‌کم بئ شبه‌قاره تمامي مسلط ببستيدي. پيله اکبر، معرۊف‌ترينˇ أن سلسله، با غيرمؤسلمانان مؤدارا نؤکۊد و قۊدرت فيگيفت. وعد از أؤن شا جهان پيله‌ترين و ثروتمندترينˇ دۊنياي امپراتؤري دأشتي و تاج‌مئل أؤن بسأخت. أنˇ زأي، أۊرنگ‌زيب، هو زماتˇ پيله‌ترين أقتصاد هم دأشتي. سال ۱۷۳۹ مئن نادرشا افشار به هند حمله بؤکۊد و گۊرکانيانˇ ضعيف بؤکۊد. سال ۱۸۵۷ مئن وعد از سال‌ها مبارزه، خۊرتاوي هند کؤمپاني بتأنست گورکانيانˇ مؤنقرض بؤکۊنه. بريتانيا، وعد از ۱۸۵۷ شۊرشان، بريتانيا، خۊرتاوي هندˇ کؤمپانيˇ مؤنحل‌کۊد و هندˇ خؤدمۊختاري فده. ولي سال ۱۹۱۵، بريتانيا هند فده مردۊمˇ دست و کم‌کم مهاتما گاندي، هندˇ به‌دست فيگيفت. آخر سر هندˇ مؤسلمانان و هندۊان مئن اختلاف پيش بمؤ کي أنˇ رئبر محمدعلي جناح بۊ. کم‌کم مؤسلمانان و هندۊان از يکديگر جؤدا ببستند و مؤسلمانان بئ پاکستان و بنگلادش و سري‌لانکا بؤشؤئيدي و هندۊان به هندؤستان. کشمير منطقه مئن، هنؤزم درگيري هند و پاکستان مئن وجۊد دأره. سربس